SFeraKon

mini|Izložba crteža na SFeraKonu
mini|Kulturni centar Pešćenica
SFeraKon je najstarija i najveća hrvatska naučnofantastična (u daljem tekstu SF konvencija koju organizira Društvo za naučnu fantastiku SFera iz Zagreba.

 Historija 
mini|Joe Haldeman
Prvi organizovani skupovi ljubitelja naučne fantastike u Zagrebu počeli su još ranih 1970-ih u obliku tzv. Sajmova SF-a u Galeriji Studentskog centra, koji su ubrzo prerasli u veće manifestacije, na nivou čitave bivše države, pod nazivom YUcon. Nakon dva YUcona u Galeriji SC-a, konvencija se zajedno sa SFerom preselila u prostore Kulturnog doma Peščenica u Ivanićgradskoj, gdje je 4. februara 1983. godine održan prvi SFeraKon, na kom je počasni gost bio britanski pisac James Gunn.

Sljedećih nekoliko godina kroz Ivanićgradsku su prolazili mladi i stari ljubitelji naučne fantastike, kao i zanimljivi gosti svjetskog glasa poput Boba Shawa, Sama Lundwalla i Joea Haldemana. Krajem 1980-ih veterani zagrebačkog fandoma malo su posustali, iako je u sklopu SFeraKona '89 po Zagrebu kružila maska Hubbardovog Terla, dijeleći reklamne letke, a nad Ivanićgradskom se zlokobno nadvijao napuhani balon istog lika. Ratne je godine SFeraKon preživio skromno. Sve skučeniji prostori određivali su mnogo manji broj ljudi na konvenciji, koja je tim izgubila svoju nekadašnju snagu.

Godine 1994. SFeraKon je prvi put zakoračio van Peščenice, u Studentski centar u Savskoj i privukao pažnju studenata koji za SFeru i SFeraKon inače ne bi saznali. Program se odvijao na nekoliko mjesta i nakon dužeg vremena ponovno je ličio na prethodne konvencije. Te je godine mlađa generacija preuzela inicijativu i već od 1995. započinje saradnja organizatora s Elektrotehničkim fakultetom (danas Fakultet elektrotehnike i računarstva), koji je u svojim prostorima domaćin svim narednim SFeraKonima.

 Vrijeme održavanja 
mini|Richard Morgan
Uobičajeno je da SFeraKon svake godine počinje u petak najbliži danu 23. aprila.

 SFeraKon 2008. godine 

 25 - 27. april - Održani su jubilarni 30. "Dani znanstvene fantastike"
 Počasni gosti:
 Richard Morgan
 Predrag Raos
 Jack Williamson, proglašen je počasnim duhom (Ghost of Honour) SFeraKona i odala mu se počast.

 SFeraKon 2009. godine 
 24 - 26. april
 Počasni gosti:
 R. Scott Bakker

 SFeraKon 2010. godine 
 23 - 25. april
 Tema: 
 Retro znanstvena fantaskika, s posebnim naglaskom na steampunk i space operu, koji su tema ovogodišnje SFeraKonske zbirke Parasvemir.
 Počasni gosti:
 Ian McDonald  
 Milena Benini

 Povezani članci 
 SFera
 Nagrada SFERA

 Vanjski linkovi 

Kategorija:Naučna fantastika